b'\n_START_ARTICLE_\nMary Ann Nichols\n_START_SECTION_\nZgodnje \xc5\xbeivljenje\n_START_PARAGRAPH_\nRodila se je Edwardu Walkerju, po poklicu klju\xc4\x8davni\xc4\x8darju in njegovi \xc5\xbeeni Caroline 26. avgusta 1845. 16. januarja 1864 je osemnajstletna poro\xc4\x8dila tiskarni\xc5\xa1kega strojnika Williama Nicholsa. Med letoma 1866 in 1879, je par imel pet otrok: Edwarda Johna, Percya Georgea, Alice Esther, Elizo Sarah in Henryja Alfreda. Njuna zakonska zveza je kon\xc4\x8dala leta 1880 ali 1881 zaradi spornih vzrokov: njen o\xc4\x8de je biv\xc5\xa1ega mo\xc5\xbea po odhodu obto\xc5\xbeil, da je imel afero z medicinsko sestro, ki je prisostvovala porodu njunega zadnjega otroka, vendar so drugi viri trdili druga\xc4\x8de (Mary-Ann je imela velike te\xc5\xbeave z alkoholom in bila je te\xc5\xbeka alkoholi\xc4\x8darka) William Nichols je kasneje trdil, da je njuna zveza po tem letu trajala \xc5\xa1e vsaj pet let, nato pa naj bi ga njegova \xc5\xbeena zapustila. Imela sta tudi nasilne prepire zaradi njene \'slu\xc5\xbebe\' in pijan\xc4\x8devanja. Ves tisti denar, ki ga je \xc5\xbee dobila, je takoj zapila v gostilni in zaradi nje dru\xc5\xbeina ve\xc4\x8dkrat ni imela kaj za jesti._NEWLINE_Ko sta se lo\xc4\x8dila, ji je bil William Nichols dol\xc5\xbean pre\xc5\xbeivnino 5 \xc5\xa1ilingov na teden, kar pa s\xc4\x8dasoma ni bilo potrebno, zaradi tega, ker se je ukvarjala s prostitucijo. Zakon je namre\xc4\x8d narekoval, da \xc5\xbeenam ni bilo potrebno pla\xc4\x8devati pre\xc5\xbeivnine, \xc4\x8de se ukvarjajo z ilegalno dejavnostjo ali \xc5\xbeivijo z drugim mo\xc5\xa1kim. Nicholsova je pre\xc5\xbeivela ve\xc4\x8dino svojih preostalih let v delavnicah in pri sorodnikih, tudi pri o\xc4\x8detu. Pre\xc5\xbeivljala se je z razdajanjem dobrodelnih letakov in z njeno skromno pla\xc4\x8do, ki jo je dobila kot prostitutka. Zadnja leta njenega \xc5\xbeivljenja je \xc5\xbeivela z nekim kova\xc4\x8dem po imenu Drew v Walworthu, ko je nekaj mesecev pred smrtjo, v za\xc4\x8detku leta 1888, \xc5\xa1la v ubo\xc5\xbenico, ko so jo na\xc5\xa1li spe\xc4\x8do na Trafalagarjevem trgu. Maja 1888 je Polly zapustila ubo\xc5\xbenico, da bi se zaposlila kot uradnica. Nezadovoljna sta jo njena delodajalca julija odpustila, potem ko je ukradla obla\xc4\x8dila, vredna 3 funte in deset \xc5\xa1ilingov. _NEWLINE_Nazadnje si je na\xc5\xa1la zato\xc4\x8di\xc5\xa1\xc4\x8de: V hi\xc5\xa1i 18 na ulici Thrawl Street, v Spitalfieldsu, kjer si je sobo delila z Emily "Nelly" Holland.\n_START_SECTION_\nZadnje ure in smrt\n_START_PARAGRAPH_\n30. avgusta so jo okoli 23. ure videli hoditi po Whitechapelski ulici. Ob 0.30. je zapustila pub na bli\xc5\xbenji ulici. Uro kasneje je iz svojega prebivali\xc5\xa1\xc4\x8da od\xc5\xa1la na vogal, da bi zaslu\xc5\xbeila na ulici, saj je potrebovala \xc5\xa1tiri penije, \xc4\x8de si je \xc5\xbeelela pla\xc4\x8dati posteljo. Vsa pre\xc5\xa1erna je razlagala Nelly Holland, da bo kmalu dobila denar (katerega je imela maloprej dovolj, a je vse porabila za pija\xc4\x8do) od nove stranke, ki jo je prej\xc5\xa1nji dan pridobila. S prijateljico sta se lo\xc4\x8dili in takrat so jo zadnji\xc4\x8d uradno videli. Pek naj bi jo sicer videl dve ulici stran, a je zaradi polo\xc5\xbeaja trupla in \xc4\x8dasa smrti to bilo ozna\xc4\x8deno za neverodostojno. Okoli 3.40. je bila najdena v grmu, nekaj ve\xc4\x8d kot 150 metrov stran od bolni\xc5\xa1nice. Odkril jo je ko\xc4\x8dija\xc5\xbe, Robert Paul, ki je odhajal na delo. S kolegom sta verjela da je mrtva, ampak v to nista bila popolnoma prepri\xc4\x8dana. Drugi je zato stekel po policista. Paul je \xc5\xbeelel gospo prebuditi, a se ni odzvala. Krilo je imela dvignjeno in potacano, zato ji ga je spustil. Trije konju\xc5\xa1niki so takoj, ko so izvedeli za umor, radovedno od\xc5\xa1li pogledat truplo. Policija je patruljirala po ulicah in spra\xc5\xa1evala prebivalce, \xc4\x8de so videli kaj sumljivega. De\xc5\xbeurni kirurg je pri\xc5\xa1el pribli\xc5\xbeno ob 4.00. in presodil, da je mrtva pribli\xc5\xbeno 30 minut. Imela je prerezano grlo, prerezan \xc5\xbeelodec, par globokih in nasilno in hitro zadanih ran na bokih, ter modrice. Kirurg je bil za\xc4\x8duden nad majhno koli\xc4\x8dino krvi in nasilnimi zabodi. Dejal je " da bi z njo lahko napolnili komaj dva velika vinska kozarca. Morilec ji je telo razparal z 25-centimetrskim no\xc5\xbeem, hitro in v pribli\xc5\xbeno petih minutah. Na truplu ni bilo znakov spolnega ob\xc4\x8devanja ali sperme. Kri je bila prenesena iz rane na njene lase in obla\xc4\x8dila, kar je privedlo do sklepa, da je bila ubita preden ji je zadal po\xc5\xa1kodbe. Zadavil naj bi jo, verjetno zato, da ne bi kri\xc4\x8dala.'